
Приложение № 17


ПРОЕКТ!
ВЪЗЛОЖИТЕЛ: ОБЩИНА ЗЛАТАРИЦА
ИЗПЪЛНИТЕЛ: ……………………………….
ОБЕКТ: „Закриване и рекултивация на сметище за твърди битови отпадъци на територията на община Златарица”

ДОГОВОР

ЗА ВЪЗЛАГАНЕ НА ОБЩЕСТВЕНА ПОРЪЧКА 
Днес, …………………20….. г. (……………………………………………. две хиляди и ……… година), в гр. Златарица, на основание Решение № ……. от ……………… г. на Кмета на Община Златарица в качеството му на възложител по смисъла на чл. 5, ал. 2, т. 9 от Закона за обществените поръчки
между:

ОБЩИНА ЗЛАТАРИЦА, 

гр. Златарица, област Велико Търново, ул. „Стефан Попстоянов” № 22, ЕИК: 000133778, представлявана от Пенчо Василев Чанев – Кмет на Община Златарица и Диана Тодорова Тодорова -  Главен счетоводител, упълномощено лице по чл. 13, ал. 3, т. 3 от ЗФУКПС, 
наричан по-долу ВЪЗЛОЖИТЕЛ, от една страна,

и от друга страна

……………………………………..
със седалище и адрес на управление: ……………………………., тел.: ……………….., факс: …………….., e-mail: ………………., ЕИК: ………………………., представлявано от …………………………………., в качеството  на ………………………,

наричан по-долу ИЗПЪЛНИТЕЛ,

                               се сключи настоящият договор за следното:


Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши на свой риск, при условията на настоящия договор и срещу възнаграждение следното: „Закриване и рекултивация на сметище за твърди битови отпадъци на територията на община Златарица“, видовете дейности и СМР които са посочени в представеното ценово предложение от офертата на ИЗПЪЛНИТЕЛЯ.

(2) Мястото на изпълнение на договора е имот с идентификатор № 30962.41.88 по КК и КР на гр. Златарица, община Златарица, област Велико Търново.

Чл. 2. Този договор се сключва на основание и при условията на проведена процедура за възлагане на обществена поръчка – публично състезание за „Закриване и рекултивация на сметище за твърди битови отпадъци на територията на община Златарица“.
СРОКОВЕ ЗА ИЗПЪЛНЕНИЕ НА ДОГОВОРА

Чл. 3. Срокът за изпълнение на настоящия договор е до ……. (……….) месеца, от които:

- За изпълнение на Техническата рекултивация - до ……. (……….) месеца и започва да тече от датата на подписване на Протокол /образец 2/ за откриване на строителна площадка и определяне на строителна линия и ниво на строежа до датата на подписване на Констативен акт /образец 15/ за установяване годността за приемане на строежа, съгласно офертата на ИЗПЪЛНИТЕЛЯ и чл.12 от настоящия договор.
- За изпълнение на Биологичната рекултивация - до ……. (……….) месеца и започва да тече от датата на подписване на Констативен акт /образец 15/ за установяване годността за приемане на строежа до датата на подписване на Протокол /образец 16/ за установяване на годността за ползване на строежа, съгласно чл.12 от настоящия договор.

ЦЕНИ И НАЧИН НА ПЛАЩАНЕ

Чл. 4. (1) Общата цена за извършване на предвидените дейности и СМР, определена съгласно офертата на ИЗПЪЛНИТЕЛЯ, е в размер ……….………… (……………………….. лева, ……………………. стотинки) лева без ДДС или ……………………….. (……………………… лева и ……………. стотинки) лева с ДДС.
       
(2) Цената по предходната алинея е за цялостното завършване на обекта, включително цената на вложените материали, извършени работи и разходите за труд, механизация, енергия, складиране и други подобни, както и печалбата на ИЗПЪЛНИТЕЛЯ. 


(3) ВЪЗЛОЖИТЕЛЯТ превежда по банков път, по банкова сметка посочена от  ИЗПЪЛНИТЕЛЯ в срок до 5 /пет/ работни дни след превеждане на съответните суми по сметката на Община Златарица от страна на финансиращия орган – Предприятие за управление на дейностите по опазване на околната среда /ПУДООС/ както следва:


- до 80% /осемдесет процента/ след представяне на оригинална фактура за съответното плащане и Протокол за обема на извършената работа, съответстваща на разходите, подписан от инвеститорски контрол и одобрен от директора на РИОСВ Велико Търново;

- до 15% /петнадесет процента/ след завършване на техническата рекултивация, Констативен акт /образец 15/ за установяване годността за приемане на строежа и документите посочени в договор за финансиране на Община Златарица от ПУДООС за обект: „Закриване и рекултивация на сметище за твърди битови отпадъци на територията на община Златарица“;

- до 5% /пет процента/ след завършване на техническата рекултивация, Протокол /образец 16/ за установяване на годността за ползване на строежа и документите посочени в договор за финансиране на Община Златарица от ПУДООС за обект: „Закриване и рекултивация на сметище за твърди битови отпадъци на територията на община Златарица“;


(4) Фактурите за извършване на съответните плащания да се изготвят на български език, в съответствие със Закона за счетоводството. В описателната част на фактурите издавани от ИЗПЪЛНИТЕЛЯ се изписва номера и датата на договора подписан между ИЗПЪЛНИТЕЛЯ и ВЪЗЛОЖИТЕЛЯ, вид плащане, номер и дата на договор за финансиране на Община Златарица  от ПУДООС за обект: „Закриване и рекултивация на сметище за твърди битови отпадъци на територията на община Златарица“.


Чл. 5. Единичните фирмени цени на отделните видове работи са определени и доказани с анализи в ценовото предложение на ИЗПЪЛНИТЕЛЯ – неразделна част от Договора. Същите не търпят промени за срока на валидност на договора.

ГАРАНЦИЯ ЗА ИЗПЪЛНЕНИЕ

Чл. 6. (1) Преди подписване на договора ИЗПЪЛНИТЕЛЯТ представя гаранция за изпълнение в размер на 2 % (два процента) от общата стойност на договора по чл. 4, ал. 1 без ДДС, a именно - …….. лв. (…………………).

(2) Гаранцията за изпълнение на договора се представя от ИЗПЪЛНИТЕЛЯ под формата на парична сума/банкова гаранция/застраховка, която обезпечава изпълнението чрез покритие на отговорността на ИЗПЪЛНИТЕЛЯ (записва се относимото.)  

 (3) Когато ИЗПЪЛНИТЕЛЯТ е представил гаранция за изпълнение под формата на банкова гаранция, тя трябва да е безусловна, неотменяема, в нея да е записан предмета на договора и да е със срок на валидност минимум 60 календарни дни, след издаване на Протокол /образец 16/ за установяване на годността за ползване на строежа. ИЗПЪЛНИТЕЛЯТ предварително съгласува текста на гаранцията на изпълнение, а оригиналът на гаранцията за изпълнение е неразделна част от договора.


   (4) Когато ИЗПЪЛНИТЕЛЯТ е представил гаранция за изпълнение под формата на застраховка, която обезпечава изпълнението чрез покритие на отговорността на изпълнителя, ВЪЗЛОЖИТЕЛЯТ следва да бъде посочен като трето ползващо се лице по тази застраховка. Застраховката не може да бъде използвана за обезпечение на отговорността на ИЗПЪЛНИТЕЛЯ по друг договор. Текстът на застраховката се съгласува с ВЪЗЛОЖИТЕЛЯ. Застраховката следва да е със срок на валидност минимум 60 календарни дни, след издаване на Протокол /образец 16/ за установяване на годността за ползване на строежа. Застрахователната премия следва да е платена изцяло, за което на ВЪЗЛОЖИТЕЛЯ се представя за справка документ в оригинал в деня на подписване на договора.
 (5) Гаранцията за изпълнение се освобождава в срок до 60 /шестдесет/ календарни дни след издаване на Протокол /образец 16/ за установяване на годността за ползване на строежа.

(6) ВЪЗЛОЖИТЕЛЯТ освобождава гаранцията за изпълнение, без да дължи лихви за периода, през който средствата са престояли законно при него.

(7) Гаранцията за изпълнение се усвоява от ВЪЗЛОЖИТЕЛЯ, ако договорът бъде прекратен по вина на ИЗПЪЛНИТЕЛЯ, както и при частично, забавено или некачествено изпълнение, констатирано по съответния ред.
(8) Гаранцията за изпълнение се задържа от ВЪЗЛОЖИТЕЛЯ, ако в процеса на неговото изпълнение възникне спор между страните, който е внесен за решаване от компетентен съд – до решаване на спора.

(9) ВЪЗЛОЖИТЕЛЯТ има право да усвоява суми по гаранцията за изпълнение при дължими неустойки от страна на ИЗПЪЛНИТЕЛЯ по договора. 

(10) В случай на предстоящо изтичане на срока на валидност на учредената банкова гаранция, респ. застраховка ИЗПЪЛНИТЕЛЯТ се задължава да удължи срока на валидност, като в противен случай, ВЪЗЛОЖИТЕЛЯТ има право да усвои сумата по гаранцията при себе си, преди изтичането на валидността й.
ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл. 7. ИЗПЪЛНИТЕЛЯ има право да получи уговореното в настоящия договор възнаграждение. 

Чл. 8. (1) ИЗПЪЛНИТЕЛЯТ се задължава:

1. да осигурява достъп за извършване на проверки на място и одити;
2. да докладва за възникнали нередности;
3. да възстанови суми по нередности, заедно с дължимата лихва и други неправомерно получени средства

4. да информира ВЪЗЛОЖИТЕЛЯ за възникнали проблеми при изпълнението на проекта и за предприетите мерки за тяхното разрешаване;
5. да изпълни договорените дейности и СМР качествено и в срок ;

6. да координира пряко цялостния процес на строителство в съответствие с:
-ценовото и техническото предложения и приложенията към  тях;

-действащата нормативна уредба в Република България;


-указанията на лицето осъществяващо инвеститорски контрол и строителния надзор.
7. да спазва изискванията по охрана и безопасност на труда, пожарна безопасност, противопожарните строително – технически норми на обекта и безопасност на движението;


8. да осигури със свои сили и средства доставката на необходимите за обекта материали, инвентар и механизация;

9. да отговаря за вредите, причинени от него или негови служители, причинени при изпълнение на поръчката, доколкото те не се дължат на причина, за която той не отговаря;

10. да предостави на ВЪЗЛОЖИТЕЛЯ възможност да извършва контрол по изпълнението на работите на обекта;

11. своевременно да информира ВЪЗЛОЖИТЕЛЯ за всички пречки, възникнали при/и по повод изпълнението на договора, както и да предоставя текуща информация;
12. да отстрани за своя сметка, без допълнително заплащане, всички допуснати дефекти, недостатъци и отклонения в изпълнените от него работи, констатирани от ВЪЗЛОЖИТЕЛЯ;
13. да предпазва от повреди всички съществуващи комуникации /водопроводи, канализации, електрически мрежи и съоръжения/, разположени в границите на строителната площадка; в случай на повреда при изпълнение на работите по Договора, ИЗПЪЛНИТЕЛЯТ е длъжен със собствени сили и средства незабавно да ги възстанови в първоначалния им вид, така че същите да могат да изпълняват функциите си;

14. да предаде на ВЪЗЛОЖИТЕЛЯ всички съставени по време на строителството актове и протоколи, сертификати и свидетелства за годност на всички вложени материали, съставена документация и всички други документи, необходими за въвеждането на обекта в експлоатация;
15. след изпълнение на поръчката да почисти и отстрани от обекта цялата своя механизация, съоръжения, излишни материали, отпадъци, да възстанови околното пространство;
16. да сключи договор за подизпълнение, в случай, че в офертата е обявено ползването на подизпълнител.


(2) ИЗПЪЛНИТЕЛЯТ не може да прехвърля правата и задълженията си на трети лица.


(3) ИЗПЪЛНИТЕЛЯТ е длъжен да извърши предвидените дейности и СМР с грижата на добрия търговец, като спазва предвиденото в техническата документация и изискванията на строителните, техническите и технологичните правила и нормативи за съответните дейности.


(3) ИЗПЪЛНИТЕЛЯТ е длъжен да влага в строителството висококачествени материали и строителни изделия, както и да извършва качествено предвидените дейности и СМР. Материалите се доставят със сертификат за качество и сертификат за произход.


(4) Разходите за консумация на електроенергия, вода и други консумативи, необходими за изграждане на обекта са за сметка на ИЗПЪЛНИТЕЛЯ.


(5) ИЗПЪЛНИТЕЛЯТ носи отговорност пред ВЪЗЛОЖИТЕЛЯ, ако при извършване на предвидените дейности и СМР е допуснал отклонения от изискванията предвидени в техническата документация, или е нарушил императивни разпоредби на нормативните актове.


(6) При проверки на място от страна на ВЪЗЛОЖИТЕЛЯ, представители на финансиращия орган ПУДООС и/или други контролни органи на държавата, ИЗПЪЛНИТЕЛЯТ се задължава да осигури присъствието на негов представител, както и да осигурява: достъп до помещенията, преглед на документите, свързани с изпълнението на възложените дейности.

(7) ИЗПЪЛНИТЕЛЯТ се задължава да изпълнява мерките и препоръките, съдържащи се в докладите от проверките на място.


(8) ИЗПЪЛНИТЕЛЯТ се задължава да следи и докладва за нередности при изпълнението на договора. В случай на установени нередности, ИЗПЪЛНИТЕЛЯТ е длъжен да възстанови на ВЪЗЛОЖИТЕЛЯ всички неправомерно изплатени суми, заедно с дължимите лихви.


(9) ИЗПЪЛНИТЕЛЯТ се задължава да поддържа пълна документация относно извършването на възложената работа и да съхранява тази документация за период до 3 години след издаване на Удостоверение за ползване на обекта. 

Чл. 9. ИЗПЪЛНИТЕЛЯТ е длъжен да спазва законовите изисквания, свързани и изпълнение на предвидените дейности и СМР, включително относно опазването на околната среда и безопасността на извършваните дейности. 

ПРАВА И ЗАДЪЛЖЕНИЯ НА ВЪЗЛОЖИТЕЛЯ


Чл. 10. (1) ВЪЗЛОЖИТЕЛЯТ се задължава:
1. да осигури свободен достъп на ИЗПЪЛНИТЕЛЯ до обекта;
2. да упражнява чрез свои представители инвеститорски контрол върху изпълняваните работи;
3. да съдейства за изпълнението на договорените работи, като своевременно решава всички технически проблеми, възникнали в процеса на работа;
4. да приеме в срок изпълнените работи;
5. да заплати в договорените срокове и при условията на договора дължимите суми на ИЗПЪЛНИТЕЛЯ;
6. да  приеме извършената съгласно договора работа;
7. да предостави необходимите данни, сведения и техническа документация, с които разполага за изпълнението на обекта, в т. ч. проекти, чертежи, актове и др., и да оказва пълно съдействие за осъществяване на дейностите, предмет на договора;
8. да се явява за подписването на съответните актове и протоколи  след надлежна покана от страна на ИЗПЪЛНИТЕЛЯ;
9. да уведомява ИЗПЪЛНИТЕЛЯ писмено  за установени в гаранционния срок недостатъци.

(2) ВЪЗЛОЖИТЕЛЯТ има следните права:

1. да изисква изпълнението на настоящия договор за обществена поръчка;

2. да изисква и получава пълна текуща информация за хода на работата;

3. ако при изпълнение на поръчката ИЗПЪЛНИТЕЛЯТ се е отклонил от нея или изпълнената работа има недостатъци, ВЪЗЛОЖИТЕЛЯТ може да иска поправяне на работата в даден от него подходящ срок, без да заплаща разходите необходими за поправката;
4. да откаже заплащането на строителството при констатиране по съответния ред на недостатъци, пропуски, отклонения, нарушения на технологията на изпълнените СМР, при влагане на некачествени материали, или при неизпълнение на задълженията на ИЗПЪЛНИТЕЛЯ по чл. 8, ал. 1, т. 16 от Договора.

(3) ВЪЗЛОЖИТЕЛЯТ не носи отговорност за вредите, причинени от ИЗПЪЛНИТЕЛЯ, при изпълнението на поръчката, които са пряко и непосредствено свързани с негово или на негови служители действие или бездействие, в резултат на които възникнат:

1.  смърт или злополука на което и да било физическо лице;
2.  загуба или нанесена вреда на каквото и да било имущество в следствие изпълнение предмета на договора, през времетраенето на настоящия договор.

ПРИЕМАНЕ НА ОБЕКТА/ИТЕ


Чл. 11. Обектът се счита за окончателно предаден/и на ВЪЗЛОЖИТЕЛЯ след представяне и подписани от всички страни документи, съгласно Наредба № 3 от 31 юли 2003 г. за съставяне на актове и протоколи по време на строителството. 


Чл. 12. (1) ВЪЗЛОЖИТЕЛЯТ има право да откаже да приеме обекта или отделни работи по него ако открие съществени недостатъци, съгласно изискванията на ЗУТ.

(2) Недостатъците се отстраняват от ИЗПЪЛНИТЕЛЯ за негова сметка, като той дължи неустойка за забавата, поради отстраняването на недостатъците.

КОНТРОЛ И УКАЗАНИЯ


Чл. 13. (1) ВЪЗЛОЖИТЕЛЯТ може по всяко време да осъществява контрол по изпълнението на настоящия договор, стига да не възпрепятства работата на ИЗПЪЛНИТЕЛЯ и да не нарушава оперативната му самостоятелност.


(2) Указанията на ВЪЗЛОЖИТЕЛЯ са задължителни за ИЗПЪЛНИТЕЛЯ, освен ако са в нарушение на строителните правила и нормативи или водят до съществено отклонение от възложените работи.

НОСЕНЕ НА РИСКА

Чл. 14. (1) Рискът от случайно погиване или повреждане на извършено строителство, конструкции, материали, строителна техника и други материални активи, намиращи се на обекта по чл. 1, независимо чия собственост са тези активи, се носи от ИЗПЪЛНИТЕЛЯ, от момента на предоставянето на обекта за изпълнение на предвидените дейности и СМР.


(2) ВЪЗЛОЖИТЕЛЯТ носи риска от погиване или повреждане на вече приетите СМР, освен ако погиването или повреждането е по вина на ИЗПЪЛНИТЕЛЯ или последния е могъл да го предотврати при полагане на дължимата грижа.

ГАРАНЦИОННИ УСЛОВИЯ


Чл. 15. (1) ИЗПЪЛНИТЕЛЯТ се задължава да отстранява за своя сметка скритите недостатъци и появилите се впоследствие дефекти в гаранционните срокове, които са не по-малки от тези по чл. 20, ал. 4 от Наредба № 2 от 31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.


(2) Гаранционните срокове започват да текат от деня на подписване на Констативен акт /образец 15/ за установяване годността за приемане на строежа.


(3) ИЗПЪЛНИТЕЛЯТ се задължава да отстранява за своя сметка всички недостатъци, появили се в гаранционните срокове. За появилите се в гаранционните срокове дефекти ВЪЗЛОЖИТЕЛЯТ уведомява писмено ИЗПЪЛНИТЕЛЯ. В срок до ...................... (.............) календарни дни след уведомяването, ИЗПЪЛНИТЕЛЯТ съгласувано с ВЪЗЛОЖИТЕЛЯ е длъжен да започне работа за отстраняване на дефектите за своя сметка и без допълнително заплащане.

НЕИЗПЪЛНЕНИЕ. ОТГОВОРНОСТ.

Чл. 16. При неизпълнение на задължение по настоящия договор неизправната страна дължи на другата обезщетение за причинени вреди при условията на действащото българско гражданско и търговско законодателство.


Чл. 17. При забава за завършване и предаване на работите по настоящия договор в уговорените срокове ИЗПЪЛНИТЕЛЯТ дължи неустойка в размер на 0,5 % от общата цена по чл. 4, ал. 1 за всеки просрочен ден, но не повече от 50 % от цената на договора. 


Чл. 18. (1) При лошо или частично изпълнение на предвидените дейности и СМР, ИЗПЪЛНИТЕЛЯТ дължи неустойка в размер на 100 (сто) на сто от стойността на предвидените дейности и СМР, които е следвало да бъдат изпълнени точно.


(2) Дължимата неустойка по предходната алинея не лишава ВЪЗЛОЖИТЕЛЯ от възможността да търси други обезщетения и/или да се възползва от други възможности, предоставени му от закона.


(3) Ако недостатъците, констатирани при приемане на предвидените дейности и СМР или в гаранционните срокове по чл. 15 от настоящия договор, не бъдат отстранени в договорения срок или при липса на уговорка – в подходящ срок, ИЗПЪЛНИТЕЛЯТ дължи освен неустойката па ал. 1 от настоящия член и неустойка в удвоения размер на разноските за отстраняване на недостатъците.


(4) При прекратяване по чл. 21, ал. 1, т. 4 ИЗПЪЛНИТЕЛЯТ има право на възнаграждение, съответстващо на частта от извършената работа, приета по съответния ред.


(5) При прекратяване по чл. 21, ал. 1, т. 5 ВЪЗЛОЖИТЕЛЯТ има право да не заплати на ИЗПЪЛНИТЕЛЯ стойността на всички установени в протокола некачествено изпълнени работи и вложени некачествени материали и скрити недостатъци.
(6) При неотстраняване на появили се недостатъци в гаранционния срок ИЗПЪЛНИТЕЛЯТ дължи на ВЪЗЛОЖИТЕЛЯ направените разходи по отстраняването им.

Чл. 19. (1) ВЪЗЛОЖИТЕЛЯТ има право да приспада начислените по чл. 17 и чл. 18 неустойки от Цената за изпълнение на Договора, от Гаранцията за изпълнение на договора или, от която и да е друга сума, дължима на ИЗПЪЛНИТЕЛЯ по този Договор.

(2) Преведените средства от ОБЩИНА ЗЛАТАРИЦА, в качеството на ВЪЗЛОЖИТЕЛ, неусвоени от ИЗПЪЛНИТЕЛЯ, както и натрупаните лихви, глоби и неустойки в изпълнение на настоящия договор, подлежат на възстановяване от ИЗПЪЛНИТЕЛЯ по следната банкова сметка на ВЪЗЛОЖИТЕЛЯ:
IBAN: BG77 CECB 97903159473000;

BIC: CECBBGSF

При Централна кооперативна банка, клон Велико Търново, офис Златарица.
ФОРСМАЖОРНИ ОБСТОЯТЕЛСТВА

Чл. 20. Страните не носят отговорност за пълно, или частично неизпълнение на договорните си задължения в резултат на форсмажорни обстоятелства. Форсмажорни се считат обстоятелствата, настъпили след подписване на договора в резултат на непредвидими, необратими и неконтролируеми събития, като война, природни бедствия, епидемии, стачки и други.

ПРЕКРАТЯВАНЕ НА ДОГОВОРА


Чл. 21 (1) Действието на този договор се прекратява:

1. с изтичане срока на договора;

2. при настъпване на обективна невъзможност за изпълнение на възложената работа;

3. ако изпълнението на поръчката стане невъзможно вследствие на причина, за която никоя от страните не отговаря;

4. от ВЪЗЛОЖИТЕЛЯ в случай на лошо или частично изпълнение, когато отклонението или недостатъците са толкова съществени, че работата е негодна за нейното договорно или обикновено предназначение, като това се установява с протокол, съставен от ВЪЗЛОЖИТЕЛЯ и лицето, упражняващо независим строителен надзор;

5. от ВЪЗЛОЖИТЕЛЯ при грубо нарушение на технологията за изпълнението на строителството: влагане на некачествени материали, съществени отклонения от проекта, констатирани на неотстраними дефекти, които застрашават нормалната експлоатация на обекта. Тези вреди се установяват с протокол, съставен от ВЪЗЛОЖИТЕЛЯ и лицето, упражняващо независим строителен надзор.


(2) В случай, че работата бъде спряна по обективни причини, които не могат да се вменят във вина на никоя от страните по договора, то неговото действие се прекратява с двустранен протокол. В този случай ВЪЗЛОЖИТЕЛЯТ дължи на ИЗПЪЛНИТЕЛЯ възнаграждение за извършената работа до прекратяване на договора.


Чл. 22 (1) В случай, че ИЗПЪЛНИТЕЛЯ просрочи изпълнението на възложената работа или не извърши предвидените дейности и СМР по уговорения начин с нужното качество, ВЪЗЛОЖИТЕЛЯ може да развали договора. В този случай ВЪЗЛОЖИТЕЛЯТ заплаща на ИЗПЪЛНИТЕЛЯ само стойността на тези работи, които са извършени качествено и могат да му бъдат полезни. За претърпените вреди ВЪЗЛОЖИТЕЛЯТ може да претендира за обезщетение.


(2) ВЪЗЛОЖИТЕЛЯТ може да прекрати настоящия договор, ако в резултат на обстоятелства, възникнали след сключването му, не е в състояние да изпълни своите задължения. В този случай ВЪЗЛОЖИТЕЛЯТ дължи на ИЗПЪЛНИТЕЛЯ обезщетение за претърпените вреди от сключването на договора.

ДРУГИ УСЛОВИЯ


Чл. 23. Всички съобщения между страните във връзка с настоящия договор следва да бъдат в писмена форма на адресите за управление.


Чл. 24. Всички допълнително възникнали въпроси след подписването на договора и свързани с неговото изпълнение, ще се решават от двете страни в дух на добра воля с двустранни писмени споразумения, които не могат да променят или допълват елементите на договора в нарушение на чл. 116 от ЗОП. Нито една от страните няма право да прехвърля правата и задълженията, произтичащи от този договор, на трета страна, освен в случаите по чл.116, ал.1, т.4, б. „б“, от ЗОП.


Чл. 25. Страните по настоящия договор ще решават споровете, възникнали при и по повод изпълнението на договора или свързани с договора, или с неговото тълкуване, недействителност, неизпълнение или прекратяване по взаимно съгласие и с писмени споразумения, а при непостигане на съгласие въпросът се отнася за решаване пред компетентния съд на територията на Република България по реда на Гражданския процесуален кодекс.


Чл. 26. Неразделна част от настоящия договор са:

· Техническа спецификация на Възложителя;

· Техническо и ценово предложение на участника /копия от офертата на участника/;
· Гаранция за изпълнение;


Чл. 27. За неуредените в настоящия договор въпроси се прилагат разпоредбите на действащото законодателство на Република България.


Този договор се състави, подписа и подпечата в три еднообразни екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ, всеки  със силата на оригинал.

Съгласувал юрист: 

                               /......................................./

ЗА ВЪЗЛОЖИТЕЛ:                                                  ЗА   ИЗПЪЛНИТЕЛ:

КМЕТ НА ОБЩИНА                                                  .................................................  

ЗЛАТАРИЦА: ……….……………………

/……………………………/
                                  / ПЕНЧО ЧАНЕВ /  
        








……………………………….. 
ГЛАВЕН

СЧЕТОВОДИТЕЛ: ……………………….

/…………………………………./
                                           /ДИАНА ТОДОРОВА/  

